google/wiki40b huggingface dataset:
गंगा सरस्वती विवाद

भारत में बहने वाली गंगा और सरस्वती नदियाँ वास्तव में स्वर्ग की देवियाँ हैं जो आपसी विवाद के बाद एक-दूसरे को दिए गए शाप के कारण वर्तमान स्थिति को प्राप्त हुई हैं।
पौराणिक कथा के अनुसार भगवान विष्णु की तीन पत्नियाँ- लक्ष्मी, गंगा और सरस्वती थीं। एक बार विष्णुजी ने गंगा के प्रति विशेष अनुराग और लगाव दिखाया जिसके फलस्वरूप सरस्वती के मन में ईर्ष्या भाव उत्पन्न हो गया। सरस्वती तीनों पत्नियों के प्रति समान अनुरक्ति रखने के आर्योचित सिद्धांत की उपेक्षा करके गंगा के प्रति आसक्ति दिखाने के लिए अपने पति विष्णुजी को खरी-खोटी बातें सुनाने लगीं। सरस्वती ने गंगा को भी आड़े हाथों लेकर दुर्वचन कहे।
विष्णुजी पत्नियों के इस कलह को देखकर प्रासाद से बाहर चले गए। बिना कुछ कहे इस तरह पति के बाहर चले जाने से तो सरस्वती का क्रोध और भी भड़क उठा। उन्होंने गंगा के केश पकड़े और मारने को लपकीं। लक्ष्मी ने बीच में आकर दोनों को शांत करने का प्रयास किया। इस पर सरस्वती ने लक्ष्मी को भी गंगा की सहायिका मानते हुए उनका अपमान किया और उन्हें बीच में आने के कारण वृक्ष हो जाने का शाप दे दिया।
इधर गंगा अपने कारण निरपराध लक्ष्मी को दंडित होते देखकर अत्यधिक क्षुब्ध हो उठीं और उन्होंने सरस्वती को भूतल पर नदी हो जाने का शाप दिया। सरस्वती भी पीछे नहीं रहीं। उन्होंने भी गंगा को मृतक की अस्थियाँ ढोने वाली नदी बनकर पृथ्वी तल पर बहने का शाप दे दिया।
जब विष्णुजी अपने पार्षदों सहित लौटे तो उन्हें अपनी पत्नियों के परस्पर कलह और शाप आदि का पूरा पता लगा। विष्णुजी ने लक्ष्मी की शांत वृत्ति, सहनशीलता और उदारता को देखकर केवल उसे ही पत्नी रूप में अपने पास रखना उचित समझा। विष्णुजी ने गंगा और सरस्वती को त्याग देने का निश्चय कर लिया।
वियोग की अवश्यंभावी स्थिति से व्यथित होकर दोनों ही कातर स्वरों में शापों से शीघ्र निपटने का उपाय पूछने लगीं। विष्णु ने उन्हें बताया कि गंगा तो नदी रूप में स्वर्ग, भूलोक और पाताल लोक में त्रिपथगा होकर बहेंगी। उनका स्थान शिव जटाओं में भी होगा। अंश रूप में ही वे स्वर्ग में मेरे सानिध्य में रहेंगी। सरस्वती प्रधान रूप से पृथ्वी तल पर रहेंगी और अंश रूप में मेरे पास। लक्ष्मी 'तुलसी' वृक्ष बनकर मेरे शालिग्राम स्वरूप से विवाह करके समग्र और स्थायी रूप से मेरा पत्नीत्व ग्रहण करेंगी। दोनों देवियाँ शापानुसार नदी रूप में पृथ्वी पर आईं।
पृथ्वी पर स्रोतों में जो सर (जल) दिखाई देता है, उस सर का स्वामी सरस्वान कहलाता है और सरस्वान की पत्नी होने से सरस्वती सरस्वती कहलाईं। सरस्वती नदी तीर्थरूपा हैं। वे पापनाश के लिए जलती अग्नि के समान हैं।
गंगा और सरस्वती का विवाद यही गंगा और सरस्वती शाप के कारण भूलोक में नदी बनकर बहती हैं। राधा-कृष्ण के शरीरों से उत्पन्न उनके स्वरूपों का दर्शन कराने वाली गंगा अत्यंत पवित्र, सर्व सिद्धिदात्री तथा तीर्थरूपा नदी हैं।
कलयुग में गंगा का भविष्य पुराणों में कहा गया है कि सरस्वती के शाप से भारतवर्ष में आईं गंगा शाप की अवधि पूरी हो जाने पर यानी कलियुग की समाप्ति पर पुन: भगवान श्रीहरि की आज्ञा से बैकुण्ठ चली जाएँगी।
ऐनी जाफरी

ऐनी जाफरी

ऐनी जाफरी एक पाकिस्तानी अभिनेत्री और मॉडल है।

फिल्में[सम्पादन

ऐनी जाफरी हम टीवी के कार्यक्रम असीर जादी में एक प्रमुख भूमिका में दिखाई दी थी। [2] 2013 में वह हुमायूं सईद के उत्पादन में मैं हूं शाहिद अफरीदी में फिल्म की। [3] ऐनी जाफरी भी एनिमेटेड श्रृंखला में मुख्य किरदार जिया आवाज उठाई है , Burka Avenger'बुरका एवेंज़र। [4] वह वर्तमान में उस्मान खालिद बट के साथ बालू माही के लिए शूटिंग कर रही है।
सम्मेलन

मूल

सम्मेलन व्यक्तियों की एक सभा होती है जिसमें उन्हें एक साथ किसी विशिष्ट कार्य या समस्या पर चिन्तन तथा वाद-विवाद निश्चित समय में करना होता है और वे किसी निर्णय पर पहुँचते हैं।
उल्टी

आमाशय के अन्दर के पदार्थों को बलपूर्वक शरीर के बाहर निकालने की क्रिया को उल्टी या वमन (Vomiting) कहते हैं।
इसके कई कारण हो सकते हैं जैसे कि गैस्ट्रीक, जहर या मस्तिष्क का ट्यूमर इत्यादि. अत्यधिक उल्टी से शरीर में जल की कमी जाती है; कभी कभी रोगी को शिराओं के माध्यम से जलीय घोल देना पड़ता है।

वमनकारी

जो पदार्थ वमन कराने में सहायक हैं उनहें वमनकारक या वमनकारी (Emetics) कहते हैं।
लोधी कालोनी

लोधी कालोनी दक्षिण मध्य दिल्ली में स्थित है। यहाँ केन्द्र सरकार के आवासीय इमारतें है। यह नैइ दिल्ली के प्राचीनतम क्ष्वेत्रों में आती है।
यह दिल्ली मेट्रो रेल की दक्षिण विस्तार वाली येलो लाइन शाखा का एक प्रस्तावित स्टेशन भी है।
१४६१ ईसा पूर्व

१४६१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४६१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आगर मालवा ज़िला

विवरण

यह ज़िला उज्जैन सम्भाग में स्थित है और इसे 16 अगस्त 2013 को शाजापुर जिला से अलग कर के ज़िला घोषित किया गया। 1947 से मध्य प्रदेश के पुनर्गठन के पूर्व 1956 तक आगर मध्य भारत का एक जिला था 1956 में इसे शाजापुर जिले में शामिल कर दिया गया। इसके अंतर्गत चार तहसील आती हैं तहसील बडौद, आगर, सुसनेर, नलखेड़ा। जिले में प्रसिद्ध शक्तिपीठ मां बगलामुखी ओर बाबा बैजनाथ धाम स्थित है। आगर मालवा जिला अपनी लाल मिट्टी के लिऐ प्रसिद्ध है। इसकी सीमा राजस्थान को छूती है
विष का इतिहास

इतिहास

विष का आविषकार प्राचीन काल में ही हो गया था। प्राचीन जनजातियाँ एवं प्राचीन सभ्यताएँ विष का प्रयोग अपने शिकार या शत्रु के शीघ्र मृत्यु को सुनिश्चित करने के लिए करतीं थीं। रोमन साम्राज्य के इतिहास में तो विष का प्रमुख उपयोग शत्रु की हत्या करना बन गया था।
मध्यकालीन यूरोप में हत्या करने के लिए विष का और अधिक उपयोग हुआ। प्रमुख विषों के उपचार की विधियां भी खोजी गईं। लगभग उसी काल में मध्य-पूर्व में अरब लोगों ने आर्सैनिक का एक विशेष रूप विकसित करने में सफलता पायी जो गन्धहीन एवं पारदर्शी था। इससे विष का पता लगाना कठिन हो गया।
बाद के काल में भी विष के हानिकारक प्रभावों की सूचबढ़ती गई। साथ-साथ इन विषों के उपचार के तरीके भी विकसित होते रहे।
आधुनिक युग में विषों के सदुपयोगों की वृद्धि हुई है। वर्तमान समय में विष कीटनाशक, प्रतिसंक्रामक, साफ करने वाले पदार्थ एवं संरक्षक (preservatives) आदि के रूप में प्रयुक्त होते हैं।
सामंजस्य बौशकी

जीवनी

सामंजस्य बौशकी अल्जीरिया में काबिली के एक निवासी, जहां वह एक तकनीकी पाठ्यक्रम के लिए 1994 में ब्लिडा विश्वविद्यालय में शामिल होने से पहले Boumerdès प्रांत में अपने बुनियादी अध्ययन अपनाई है।
1996 में अपने तकनीकी कोर पाठ्यक्रम पूरा करने के बाद, वह मैकेनिक्स इंजीनियरिंग में विशेषज्ञता के लिए चुना है, एक विकल्प के रूप में ऊर्जा इंजीनियरिंग के साथ।

पुरस्कार

सामंजस्य बौशकी फ्रांस में प्राप्त "सार्वजनिक पर्यावरण और जलवायु अनुसंधान ट्रॉफी 2015" से अपनी परियोजना के लिए पर्यावरण और ऊर्जा प्रबंधन एजेंसी (ADEME) "दहन ऑक्सीजन और औद्योगिक बॉयलर पर सीओ 2 का कब्जा के साथ समृद्ध: एक प्रदर्शक के विकास" · .
(और एयरो-उष्मा सम्बंधी जेट के दहन के संस्थान पर्यावरण - स्वच्छ अनुसंधान ऑरलियन्स के विश्वविद्यालय के साथ जुड़े यूनिट) ICARE के वैज्ञानिक निदेशक के रूप में, वह भी 'ग्रीन समाचार टेक्नो "से सम्मानित किया गया एक ही परियोजना के साथ · .
ADEME और "विश्व क्षमता मेला" द्वारा आयोजित, और छह विशेष पत्रिकाओं द्वारा चयनित, सार्वजनिक अनुसंधान ऊर्जा पर्यावरण के जलवायु के इस ट्रॉफी, ऊर्जा, पर्यावरण और जलवायु क्षेत्रों में अनुसंधान के अपने काम के लिए सामंजस्य बौशकी अनुसंधान दल से सम्मानित साथ अनुसंधान के आर्थिक अभिनेताओं के प्रति जागरूकता पैदा करने के उद्देश्य अंततः ठोस आर्थिक आवेदन कर सकते हैं कि.
यह पुरस्कार जीतने वैज्ञानिक परियोजना ऊर्जा मास्टर्स वर्ग में ट्राफी प्राप्त की · .
Leroux और Lotz, पेरिस हीटिंग कंपनी और Polymem: Toufik Boushaki 3 उद्योगपतियों के साथ अपने शोध साझेदारी में लाभान्वित · .
जोधपुर विधानसभा क्षेत्र (राजस्थान)

जोधपुर विधानसभा क्षेत्र राजस्थान का एक विधानसभा क्षेत्र है।
बेम्बा भाषा

यह विश्व की एक प्रमुख भाषा है।
धुसा मरीब

यह सोमालिया का एक शहर। यहां विद्रोहियो और सोमालिया की सरकारी सेना में कई संघर्ष हुए हैं।
सदर बाजार, पहाङगंज, दिल्ली

यह दिल्ली के एक मुख्य बाजार चाँदनी चौक से जुङा एक वृहत थोक बाजार है। यह पुरानी दिल्ली में आता है। यह नई दिल्ली रेलवे स्टेशन के समीप ही है। इसके पास दिल्ली सदर बाजार का स्टेशन भी है।
मुखजली

मुखजली (वैज्ञानिक नाम: Drosera burmannii ; अंग्रेजी: sundew) एक कीटभक्षी पौधा है। यह लगभग २ सेमी व्यास का पौधा है। यह सबसे तेजी से कीट पकड़ने वाले पौधों में से एक है। इसकी पत्तियाँ किसी कीट को कुछ ही सेकेण्ड में मुड़कर लपेट लेतीं हैं जबकि इसी जाति के दूसरे पौधों में यही क्रिया मिनटों से लेकर घण्टों तक में होती है। प्रकृति में यह पौधा वार्षिक है किन्तु यदि ठण्ड के महीनों में इसे घर के अन्दर उगाया जाय तो कई वर्षों तक रह सकता है। यह पादप बड़ी मात्रा में बीज पैदा करता है। आयुर्वेद में यह पादप रक्तिमाकर (rubefacient) के रूप में सुज्ञात है, अर्थात् इसके प्रयोग द्वारा त्वचा में लालिमा लायी जाती है।
स्पर्शरेखा चतुर्भुज

स्पर्श रेखीय चतुर्भुज (Tangential quadrilateral)ज्यामिति की एक आकृति है।

परिभाषा

ऐसा चतुर्भुज जिसकी सभी भुजाएं एक ही वृत्त की स्पर्श रेखाएं हों उसे स्पर्श रेखा चतुर्भुज कहते हैं।
परिक्रमा (डॉ. जगन्नाथ प्रसाद दास)

परिक्रमा डॉ॰ जगन्नाथ प्रसाद दास द्वारा रचित ओड़िया कृति है। इसको बिड़ला फाउंडेशन द्वारा २००६ के सरस्वती सम्मान से सम्मानित किया गया था।
१८०७ ईसा पूर्व

१८०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
केन्द्रकद्रव्य

केन्द्रकद्रव्य (nucleoplasm, न्युक्लीयोप्लाज़्म) वनस्पतियों, प्राणियों और सुकेन्द्रिक जीवों की कोशिकाओं के कोशिका केन्द्रकों (cell nucleus) में फैला हुआ एक द्रव होता है। यह एक प्रकार का जीवद्रव्य (प्रोटोप्लाज़्म) है। केन्द्रकद्रव्य केन्द्रक झिल्ली से घिरा हुआ होता है जो उसे कोशिकाद्रव्य (साइटोप्लाज़्म) से अलग रखती है। केन्द्रक की केन्द्रिका केन्द्रकद्रव्य में स्थित होती है।
वन्य जीव

जंगली जीव हर उस वृक्ष, पौधे, जानवर और अन्य जीव को कहते हैं जिसे मानवों द्वारा पालतू न बनाया गया हो। जंगली जीव दुनिया के सभी परितंत्रों (ईकोसिस्टम​) में पाए जाते हैं, जिनमें रेगिस्तान, वन, घासभूमि, मैदान, पर्वत और शहरी क्षेत्र सभी शामिल हैं। वन्य जीव जंगली जीवों की वह श्रेणी है जो मानव बसेरों से बहार वनों-पर्वतों में रहते हों। इसके विपरीत बहुत से गिलहरियों, कबूतरों और चमगादड़ों जैसे जंगली जीव वनों से बाहर शहरों में भी बसते हैं।
मनुष्यों ने बहुत से जंगली जीवों को विश्व-भर में अपने प्रयोग के लिए पालतू बनाया है, जिसका वातावरण पर गहरा प्रभाव पड़ा है। बहुत सी संस्कृतियों में पालतू और जंगली जीवों में गहरा अंतर समझा जाता है। अक्सर जंगली जीवों की साधारण और क़ानूनी परिभाषा में केवल जानवरों, पक्षियों और मछलियों को ही मान्यता दी जाती है और वनस्पति, कीट और कीटाणु जगत के सदस्यों को इसमें सम्मिलित नहीं किया जाता।

प्रमुख वन्य जीव

सिंह, बाघ, हाथी, सियार, लोमड़ी, सूअर, लकडबग्घा, जिराफ, खरगोश, हिरण, बारहसिंघा, चीतल घोड़े कुछ प्रमुख वन्य जीव हैं।
जी. विवेकानंद

जी. विवेकानंद भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के पेड्डापल्ली क्षेत्र से १५ वीं लोकसभा के लिए सदस्य निर्वाचित हुए हैं।
एयर अस्ताना

इतिहास

एयर अस्ताना के बारे में जनवरी 2012 में एशिया पैसिफिक एविएशन के लिए केंद्र की ओर से बताया गया था की किसी भी अन्य स्टार्ट-अप वाहक की तुलना में इसने अपने पहले दशक में बेहतर प्रदर्शन" (सीएपीए, एयरलाइन विश्लेषण, 9 जनवरी 2012) किया था। इसके उद्धभव के विषय में भी कई दिलचस्प कहानिया छुपी हुई हैं। मूल रूप से इसकी परीकल्पना एक घरेलू विमान सेवा के रूप में की गयी थी। कजाखस्तान राष्ट्रपति नूरसुल्तान नजरबायेव के अनुरोध पर बीएई सिस्टम्स ने प्रस्तावित स्टार्ट-अप में भाग लेने के लिए 2001 के मध्य में सहमति व्यक्त की। सर रिचर्ड इवांस, जो उस समय बीएई सिस्टम्स के अध्यक्ष थे उन्होंने इस समझौते में महत्वपूर्ण भूमिका निभाई थी। लेकिन बाद में इस कंपनी के साथ समझौता नहीं हो सका एवं यह परियोजना अधर में लटक गयी। दूसरी तरफ कजाकिस्तान में इस स्टार्ट-अप को एक विदेशी संस्था के रूप में देखा जा रहा था जिससे कजाकिस्तान की मीडिया और राजनीतिक संघटन के द्वारा इसका मुखर विरोध किया गया था।

मुख्य लेख: एयर अस्ताना गंतव्यों

एयर अस्ताना के 65 मार्गों कजाखस्तान ke सबसे बड़े शहरों और पड़ोसी मध्य एशियाई और रूसी शहरों ki एक बढ़ती हुई संख्या में शामिल हैं। 2009 के बाद से यह बाकू, ताशकंद, उरूमची, त्बिलिसी, दुशांबे, बिश्केक, नोवोसिबिर्स्क, समारा, येकातेरिनबर्ग, सेंट पीटर्सबर्ग के लिए और 2012 के मध्य से से है - कज़ान और ओम्स्क के लिए सेवाएं शुरू की,। अल्माटी - कीव, और अस्ताना - कीव के बीच सेवाएं इसने वसंत 2013 में शुरू किया गया।

सेवा और ब्रांडिंग

25 फ़रवरी 2015 में एटीडब्ल्यू के 41 वें वार्षिक एयरलाइन उद्योग अचीवमेंट पुरस्कार समारोह के दौरान वाशिंगटन, डीसी में एयर अस्ताना को एयरलाइन के मार्किट लीडर पुरस्कार से सम्मानित किया गया। [13] एयर अस्ताना बिज़नेस एवं इकॉनमी, दो प्रकार की क्लास चलाती हैं। यह बोइंग 757 के बेड़े पर इकॉनमी स्लीपर क्लास चलाती है।

नए उत्पादों

फरवरी 2015 में, एयर अस्ताना में एक नया इकॉनमी स्लीपर क्लास शुरू किया।

शनयरक लाउंज

एयर अस्ताना ने असताना अंतरराष्ट्रीय हवाई अड्डे पर में हाल ही में अपनी लाउंज "शनयरक ", एयरलाइन लाउंज प्रारम्भ किया है।

परिचालित यात्रियों की संख्या:

2006-1.5 मिलियन 2007-2.1 मिलियन 2008-2.3 मिलियन 2009-2.2 मिलियन 2010-2.6 मिलियन 2011-3 मिलियन 2012-3.3 मिलियन 2013-3.7 मिलियन 2014-3.8 मिलियन
कैरेक्टर (संगणन)

कम्प्यूटर और दूरसंचार में कैरेक्टर (character) सूचना की इकाई होती है, जिसका स्थान किसी प्राकृतिक भाषा के लिखित रूप में अक्षर के बराबर-सा है। कैरेक्टर के उदाहरणों में अक्षर, अंक और भिन्न प्रकार के विराम चिन्ह शामिल हैं। लेकिन बहुत से नियंत्रण कैरेक्टर भी होते हैं जो किसी प्राकृतिक भाषा में नहीं पाये जाते, जैसे कि टैब। कैरेक्टरों को जोड़कर बनाई गई शृंख्लाओं को स्ट्रिंग कहा जाता है।
टॉम ड्राइबर्ग

टॉम ड्राइबर्ग (-२२ मे १९०५-- से १२ अगुस्त १९७६) ब्रिटन के ईक पत्रकार थे|वे ब्रिटन की संसद के सदस्य भी रहे|(१९४२-१९५५, १९५९-१९७४) पहले वो निर्देलिये चुने गये लेकिन बाद मे उन्होने लेबर पार्टी का रुख़ किया|
तिरुनल्लूर करुणाकरन्

तिरुनल्लूर करुणाकरन् (१९२४-२००६) मलयालम के एक सुप्रसिद्ध कवि, पंडित और वामपंथी विचारक थे। वे मलयालमकविता की स्वातंत्र्योत्तर प्रगतिशील काव्यधारा के एक विशिष्ट व्यक्तित्व थे।

जीवन परिचय

केरल के कोल्लम जिले के पेरिनाट नामक गाँव में ८ अक्टूबर १९२४ में उनका जन्म हुआ था। प्रारंभिक शिक्षा घर पर ही संस्कृतभाषा व साहित्य के अध्ययन के साथ। उन्होंने छात्र जीवन से ही काव्य रचना प्रारम्भ कर दी थी। कोल्लम के एस् एन कॉलेज से इतिहास पर् बी॰ए॰ और तिरुवनन्तपुरम यूणिवेरसिट्टि कांलेज् से मलयालम पर एम॰ए॰ की उपाधियाँ प्राप्त कर उन्होंने यूणिवेरसिट्टि कांलेज् में अध्यापन कार्य किया। उसके बाद वे केरल सरकार का पब्लिक सर्वीस कम्मीशन में अंग की रूप में काम किया। छः वर्ष वहाँ काम करने के बाद वे भारतीय कम्युनिस्ट पार्टी की साप्ताहिक पत्र 'जनयुगम' में प्रधान सम्पादक पद पर नियुक्त हुए। ५ जुलाई २००६ को उनका देहांत हो गया।
उनकी कवितायों पर साम्यवाद और भौतिकवाद का प्रभाव स्पष्टरूप में रहते है फिर भी उनकी शैली भावपूर्ण और भाषा सरल तथा प्रवाहमयी है।

प्रमुख कृतियां

मन्जुतुल्लिकल् (कवितासंग्रह) 
समागमम् (काव्य) 
प्रेमम मधुरमाणु धीरवुमाणु (खंड काव्य)
राणि (खंड काव्य)
रात्रि (खंड काव्य)
ताष्केन्ट् (खंड काव्य)
अन्ति मयन्ङुम्पोल् (गीत संग्रह) 
तिरुनल्लूर करुणाकरन्टे कवितकल् (कवितासंग्रह) 
ग्रीष्मसंध्यकल् (कवितासंग्रह) 
पुतुमषा (बालकविता संग्रह) 
मेघसंदेशम् (अनुवाद)
आभिज्ञानशाकुन्तलम् (अनुवाद)
जिप्सिकल् (अनुवाद)
ओमर घय्यामिन्टे गाथकल् (अनुवाद)
ओरु महायुद्ध् त्तिन्टे पर्यवसानम् (गद्य)
२१८५ ईसा पूर्व

२१८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विश्व कनिष्ठ बैडमिंटन प्रतियोगिता

विश्व कनिष्ठ बैडमिंटन प्रतियोगिता विश्व बैडमिंटन संघ यानी बीडब्ल्युएफ द्वारा आयोजित की जाने वाली १९ वर्ष से कम आयु के महिला और पुरुष खिलाडियों की बैडमिंटन प्रतियोगिता है। १२ दिनों के अंदर इसमें दो स्पर्घाओं का आयोजन होता हैं, एक टीम व दूसरा व्यक्तिगत स्पर्घा।  इस प्रतियोगिता का मूल ध्येय व्यस्क हो रहे बैडमिंटन खिलाड़ियों को विश्व स्तरीय स्पर्घा का अनुभव कराना है ताकि वो बैडमिंटन के खेल की वैश्विक चुनौतियों को समझ सकें व अपने खेल को निखार कर स्वयं व दूसरों के लिये हर बार एक नया और ऊँचा स्तर स्थापित कर सकें। २०११ से इस प्रतियोगिता में एक नई व्यक्तिगत स्पर्घा आई लेवल कप्स की शुरुवात हुई। २०२० तक इस स्पर्घा के प्रायोजन अधिकार दक्षिण कोरिया की डाएक्यो नामक कंपनी के पास हैं।
1996 इंडियन वेल्स मास्टर्स

पुरुष एकल

माइकल चाँग ने  पॉल हारहुईस को 7-5, 6-1, 6-1 से हराया।

महिला एकल

स्टेफी ग्राफ ने  कोन्चिता मार्टिनेज़ को 7–6(5), 7–6(5) से हराया।
१७९४ ईसा पूर्व

१७९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अंशी राष्ट्रीय उद्यान

डांडेली-अंशी टाइगर रिज़र्व

यह उल्लेखनीय है कि अंशी राष्ट्रीय उद्यान और डांडेली वन्यजीव अभयारण्य को साथ में प्रोजेक्ट टाइगर के अंतर्गत टाइगर रिजर्व का दर्जा प्रदान किया गया और ८१४.८८४ वर्ग किलोमीटर वाले इस इलाके को सन् २००८ में डांडेली-अंशी टाइगर रिज़र्व के रूप में घोषित किया गया। ३४० वर्ग कि॰मी॰ (१३० वर्ग मील) वाला अंशी राष्ट्रीय उद्यान डांडेली वन्यजीव अभयारण्य के साथ लगा हुआ है और गोवा और महाराष्ट्र राज्यों में छः संलग्न संरक्षित क्षेत्रों के साथ, यह लगभग २२०० से अधिक वर्ग कि॰मी॰ (८५० वर्ग मील) का एक निर्बाध संरक्षित वन क्षेत्र है।
आचार्य नरेन्द्र भूषण

प्रारंभिक जीवन

नरेन्द्र का जन्म त्रवनकोर के मध्य क्षेत्र जो कृष्णा पिल्लई और ठंकम्मा से १०० किलोमीटर पर स्थित पश्चिम में प्रसिद्ध मंदिर सबरिमलय चेंगन्नुर में हुआ। नरेन्द्र अपनी हाई स्कूल की पढाई कल्लिस्सेरी चेंगन्नुर से १९५२ में पूरी करने के बाद, एनएसएस हिंदू कॉलेज, चंगानसेरी में अपनी उच्च शिक्षा के लिए शामिल हो गये।
हम्बनटोटा

नामोत्पत्ति

रूहाना साम्राज्य की स्थापना के पश्चात यहाँ पर सियाम, चीन तथा इण्डोनेशिया से बहुत से पर्यटक व व्यापारी आते थे तथा अपने जहाज का लंगर एक बन्दरगाह गोदावाया, अम्बलनटोटा में डालते थे। इन व्यापारियों की बड़ी नावों तथा जहाजों को "सम्पन" तथा "टोटा" कहते थे जिसका अर्थ बन्दरगाह या लंगर डालने का स्थान होता है। इस कारण से इस क्षेत्र का नाम "सम्पनटोटा" पद गया। कुछ समय बाद इस क्षेत्र का नाम हम्बनटोटा हो गया।

प्राचीन इतिहास

हम्बनटोटा श्रीलंका के पारम्परिक दक्षिण क्षेत्र में है जो कि रूहाना नाम से जाना जाता था। प्राचीन काल में इस क्षेत्र में समृद्ध सभ्यता फली फूली थी। प्राचीन काल से मिले प्रमाण बताते हैं कि यह क्षेत्र उपजाऊ भूमि तथा अति विशाल सिचाईं जाल से परिपूर्ण था। हम्बनटोटा को बहुत से नामों जैसे 'महागामा', 'रूहाना' व 'दोलोस दाहस राटा' से भी जाना जाता था।
ईसा पूर्व २०० के आसपास अनुराधापुरा के उत्तर मध्य क्षेत्र में अनुराधापुरा साम्राज्य फला फूला। अपने भाई व सम्राट देवानामपिया तिस्सा से विवाद के बाद राजा महानागा ने श्रीलंका के दक्षिण में रूहाना साम्राज्य की स्थापना की। इस क्षेत्र ने श्रीलंकाई बौद्धों के संस्कृति विकास में प्रमुख भूमिका निभाई। हम्बनटोटा के ही निकट तिस्सामहारामा का बौद्ध मन्दिर जहाँ भगवान बुद्ध का पवित्र दांत रखा है।

आधुनिक इतिहास

१८०१ से १८०३ ईस्वी के करीब अंग्रेजों ने यहाँ की पथरीली भूमि पर प्रकाश स्तम्भ के साथ मार्टेलो टाॅवर का निर्माण किया जहाँ से हम्बनटोटा का समुद्र दिखता है। इस टाॅवर के निर्माता कैप्टन गोपर थे जिन्होंने पूर्व में बने डचों के मिट्टी के किले के स्थान पर यह टाॅवर बनवाया।
२ अगस्त से ९ सितम्बर १९०३ के मध्य कैंडी युद्ध के दौरान सिलोन नेटिव इन्फैंट्री के जे॰ प्रेन्डरगास्ट हम्बनटोटा में ब्रिटिश सेना के नेतृत्व कर रहे थे। उन्होंने स्नो जहाज मिनरेवा की मदद से आक्रमण को टाल दिया तथा उपनिवेश की सफलापूर्वक रक्षा की। यह एकमात्र घटना थी जब किसी टाॅवर के माध्यम से किसी आक्रमण को टाला गया हो।
वर्जिनिया वुल्फ़ के पति लियोनार्ड वुल्फ़ हम्बनटोटा के १९०८ से १९११ के मध्य औपनिवेशिक प्रशासक रहे हैं।

२००४ हिन्द महासागर सुनामी

२००४ में हिन्द महासागर में आयी सुनामी ने हम्बनटोटा नगर को पूरी तरह से तहस-नहस कर दिया। इस आपदा में ४५०० से अधिक लोग मारे गये।

अर्थव्यवस्था तथा विनिर्माण

सीमेंट की पिसाई व खाद का उद्योग लगाया गया है। हम्बनटोटा की मुख्य विशेषता यहाँ के नमक के विशाल मैदान हैं। यह कस्बे में बड़ी मात्रा में नमक का उत्पादन होता है। प्रधानमंत्री रानिल विक्रमसिंघे ने यहाँ पर 15,000 एकड़ के विशेष आर्थिक क्षेत्र बनाने का प्रस्ताव दिया है। इन आर्थिक क्षेत्रों में काम करने वाले कामगारों को प्रक्षिक्षण देने हेतु 2017 में चीन की मदद से एक व्यावसायिक प्रशिक्षण केन्द्र की स्थापना भी की गयी है। प्रधानमंत्री ने एक समझौते के अन्तर्गत यहाँ के बन्दरगाह को चीनी व्यापारियों को पट्टे पर दे दिया है, जिससे हम्बनटोटा चीन की अति महत्वकांक्षी योजना "वन बेल्ट वन रोड" में शामिल हो गया है।

वायुमार्ग

मटाला राजपक्षा अन्तरराष्ट्रीय विमानक्षेत्र मटाला में स्थित है जो कि हम्बनटोटा से 18 कि॰मी॰ (59,000 फीट) उत्तर में स्थित है। मार्च 2013 से शुरू हुआ यह विमानक्षेत्र कोलम्बो के भण्डारनायके अन्तरराष्ट्रीय विमानक्षेत्र के बाद दूसरा अन्तरराष्ट्रीय विमानक्षेत्र है।

सड़क मार्ग

यहाँ पर ए2 राजमार्ग कोलम्बो को हम्बनटोटा से गाल्ल और मटारा के रास्ते जोड़ता है।

रेलमार्ग

मटारा-कटरागामा बड़ी रेलवे लाइन परियोजना पर 2006 से काम चल रहा है जिसकी अनुमानित लागत $91 मिलियन है।
मृत्युदंड

मृत्युदण्ड (अंग्रेज़ी:कैपिटल पनिश्मैन्ट), किसी व्यक्ति को कानूनी तौर पर न्यायिक प्रक्रिया के फलस्वरूप किसी अपराध के परिणाम में प्राणांत का दण्ड देने को कहते हैं। अंग्रेज़ी में इसके लिये प्रयुक्त कैपिटल शब्द लैटिन के कैपिटलिस शब्द से आया है, जिसका शाब्दिक अर्थ है "सिर के संबंध में या से संबंधित" (लैटिन कैपुट)। इसके मूल में आरंभिक रूप में दिये जाने वाले मृत्युदण्ड का स्वरूप सिर को धड़ से अलग कर देने की प्रक्रिया में है। वर्तमान समय में एमनेस्टी इंटरनेशनल के आंकड़ों के अनुसार विश्व के 58 देशों में अभी मृत्युदंड दिया जाता है, जबकि अन्य देशों में या तो इस पर रोक लगा दी गई है, या गत दस वर्षो से किसी को फांसी नहीं दी गई है। यूरोपियाई संघ के सदस्य देशों में,चार्टर ऑफ फ़्ण्डामेण्टल राइट्स ऑफ द यूरोपियन यूनियन की धारा-2 मृत्युदण्ड को निषेध करती है।

विवाद

मृत्युदंड पर अभी भी विभिन्न देशों में विवाद जोरों पर है। इसके विपक्षियों का कहना है कि यह बहुत हद तक संभव है कि कानून को तोड़-मरोड़ कर और झूठी गवाही के आधार पर निर्दोष व्यक्ति को फांसी दे दी जाए। इसके लिए आंकड़ों को आधार बनाकर कहा जाता है कि मृत्युदंड के शिकार बनने जा रहे लोगों में से अधिकांश गरीब वर्ग के लोग होते हैं या ऐसे लोग जो अपनी पैरवी के लिए वकील नहीं रख सकते हैं। इसके विपरीत, मृत्युदंड के पक्षधर अनेक आधारों पर विभिन्न सजाओं को श्रेणीबद्ध करते हुए यह कहते हैं कि किसी अपराधी को मृत्युदंड दिया जाना उसे सदा के लिए कारागार में रखने से कहीं सस्ता सौदा होता है। इसके अलावा इसे एक सबक के तौर पर भी मानते हैं, ताकि अन्य लोग सीख लें, लेकिन इसके बावजूद मृत्युदंड का भय अपराधों पर रोक नहीं लगाता। 
आज ऍमनेस्टी इंटरनेशनल के अनुसार अधिकांश देश मृत्युदण्ड के विपक्षी हैं, जिनके लिये संयुक्त राष्ट्र में यू.एन. को मृत्युदण्ड उन्मूलोअन करने हेतु एक गैर-अनिवार्य प्रस्ताव पर मतदान किया गया था। यहां ये ध्यानयोग्य है कि जिन अधिकांश देशों में मृत्युदंड का उन्मूलन किया गया है, वे पाश्चात्य देश हैं, जबकि जिन देशों में विश्व की अधिकांश जनसंख्या (लगभग 60%) रहती है, वहां मृत्युदंड अभी तक जारी है। इन देशों में प्रमुख चार देश आते हैं: चीन, भारत, संयुक्त राज्य और इंडोनेशिया। इन चारों देशॊं में अभी तक मृत्युदण्ड जारी है और निकट भविष्य में निषेध होने की कोई संभावना भी नहीं दिखती है।
प्रबलसागर

जीवनी

Prabalsagar एक दिगम्बर साधु द्वारा शुरू आचार्य Pushpadantsagar जो हमला किया गया था (वार) द्वारा कुछ बदमाशों में गिरनार हिल में जूनागढ़, गुजरात में 1 जनवरी 2013 पर है.
फारसी नीला

फारसी नीला के परिवर्तन

इस वर्ण को अँग्रेजी़ में पर्शियन ब्लू कहते हैं, जिसे कि प्रशियन ब्लू से नहीं कन्फ्यूज़ करना चाहिये।
वासुदेव बलवन्त फड़के

वासुदेव बलवंत फडके (4 नवम्बर 1845 – 17 फ़रवरी 1883) भारत के स्वतंत्रता संग्राम के क्रांतिकारी थे जिन्हें आदि क्रांतिकारी कहा जाता है। वे ब्रिटिश काल में किसानों की दयनीय दशा को देखकर विचलित हो उठे थे। उनका दृढ विश्वास था कि 'स्वराज' ही इस रोग की दवा है।
जिनका केवल नाम लेने से युवकोंमें राष्ट्रभक्ति जागृत हो जाती थी, ऐसे थे वासुदेव बलवंत फडके। वे भारतीय स्वतंत्रता संग्रामके आद्य क्रांतिकारी थे। उन्होंने स्वतंत्रता प्राप्ति के लिए सशस्त्र मार्ग का अनुसरण किया। अंग्रेजों के विरुद्ध विद्रोह करने के लिए लोगों को जागृत करने का कार्य वासुदेव बलवंत फडके ने किया। महाराष्ट्र की कोळी, भील तथा धांगड जातियों को एकत्र कर उन्होने 'रामोशी' नाम का क्रान्तिकारी संगठन खड़ा किया। अपने इस मुक्ति संग्राम के लिए धन एकत्र करने के लिए उन्होने धनी अंग्रेज साहुकारों को लूटा।
फडके को तब विशेष प्रसिद्धि मिली जब उन्होने पुणे नगर को कुछ दिनों के लिए अपने नियंत्रण में ले लिया था। २० जुलाई १८७९ को वे बीजापुर में पकड़ में आ गए। अभियोग चला कर उन्हें काले पानी का दंड दिया गया। अत्याचार से दुर्बल होकर एडन के कारागृह में उनका देहांत हो गया।